L'alumnat de l'IES Clot del Moro posa en escena el conte de Caputxeta Roja en el Mario Monreal
06 de febrer 2018

![](/media/pngjtpf4/95-little-red-riding-hood-c.jpg)  
  

L'alumnat de l'IES Clot del Moro porta a les taules del Centre Cultural Mario Monreal l'obra de teatre per a públic infantil i de primària _Littl__e Red Riding Hood_, versió en anglès del conte de Caputxeta Roja. La posada en escena tindrà lloc en dues sessions matinals, una a les 9.30 i una altra a les 11 hores, el dimecres 7 i el dijous 8 de febrer.

La representació, que forma part de la campanya _Teatre a l’escola_, està coordinada per la professora de l'IES Clot del Moro Pilar Ariño i compta amb la col·laboració de part de l'equip de professorat dels departaments de música, valencià i anglès. 

El regidor d’Educació, José Manuel Tarazona, ha donat **“la més sincera enhorabona per aquesta aposta dins de la campanya _Anem al teatre_”**, i ha destacat que **“per a nosaltres açò és unir sinergies entre els col·legis i els instituts del nostre poble”**. El regidor ha afegit que **“aquesta fantàstica iniciativa a més a més compleix amb diversos objectius culturals i educatius de primera magnitud, com assolir competències de diverses matèries, com la lingüística o l’artística-expressiva”**.  

*   [](http://www.facebook.com/sharer.php?u=https://aytosagunto.es/va/actualitat/l-alumnat-de-l-ies-clot-del-moro-posa-en-escena-el-conte-de-caputxeta-roja-en-el-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/l-alumnat-de-l-ies-clot-del-moro-posa-en-escena-el-conte-de-caputxeta-roja-en-el-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alumnat-de-l-ies-clot-del-moro-posa-en-escena-el-conte-de-caputxeta-roja-en-el-mario-monreal/ "Linked In")
*   [](mailto:?body=https://aytosagunto.es/va/actualitat/l-alumnat-de-l-ies-clot-del-moro-posa-en-escena-el-conte-de-caputxeta-roja-en-el-mario-monreal/)